CELEX: 32008D0686
Language: fi
Date: 2008-08-20 00:00:00
Title: 2008/686/EY: Komission päätös, tehty 20 päivänä elokuuta 2008 , päätöksen 2005/59/EY muuttamisesta siltä osin kuin on kyse Slovakian alueista, joilla toteutetaan suunnitelmia klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi klassista sikaruttoa vastaan (tiedoksiannettu numerolla K(2008) 4428)

22.8.2008   
            
            
               FI
            
            
               Euroopan unionin virallinen lehti
            
            
               L 224/13
            
         
      KOMISSION PÄÄTÖS,
   tehty 20 päivänä elokuuta 2008,
   päätöksen 2005/59/EY muuttamisesta siltä osin kuin on kyse Slovakian alueista, joilla toteutetaan suunnitelmia klassisen sikaruton hävittämiseksi luonnonvaraisista sioista ja luonnonvaraisten sikojen hätärokottamiseksi klassista sikaruttoa vastaan
   (tiedoksiannettu numerolla K(2008) 4428)
   (Ainoastaan slovakinkielinen teksti on todistusvoimainen)
   (2008/686/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (1) ja erityisesti sen 16 artiklan 1 kohdan ja 20 artiklan 2 kohdan,
   sekä katsoo seuraavaa:
   
               (1)
            
            
               Komission päätöksellä 2005/59/EY (2) hyväksyttiin Slovakian 31 päivänä elokuuta 2004 toimittamat suunnitelmat, jotka koskevat klassisen sikaruton hävittämistä luonnonvaraisista sioista ja tällaisten sikojen hätärokottamista kyseisen päätöksen liitteessä esitetyillä tämän jäsenvaltion alueilla.
            
         
               (2)
            
            
               Slovakia on ilmoittanut komissiolle klassisen sikaruton viimeaikaisesta kehityksestä luonnonvaraisissa sioissa alueellaan. Klassisen sikaruton hävittämistä luonnonvaraisista sioista ja tällaisten sikojen hätärokottamista koskevissa suunnitelmissa esitetyt toimenpiteet on käytettävissä olevien epidemiologisten tietojen perusteella ulotettava koskemaan Rimavská Sobotan, Nové Zámkyn, Levicen ja Komárnon piirikuntia kokonaisuudessaan.
            
         
               (3)
            
            
               Yhteisön lainsäädännön selkeyden nimissä päätöksen 2005/59/ETY liite olisi korvattava tämän päätöksen liitteellä.
            
         
               (4)
            
            
               Päätöstä 2005/59/EY olisi sen vuoksi muutettava.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan päätöksen 2005/59/EY liite tämän päätöksen liitteellä.
   2 artikla
   Tämä päätös on osoitettu Slovakian tasavallalle.
   
      Tehty Brysselissä 20 päivänä elokuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 316, 1.12.2001, s. 5, direktiivi sellaisena kuin se on viimeksi muutettuna komission päätöksellä 2007/729/EY (EUVL L 294, 13.11.2007, s. 26).
   
      (2)  EUVL L 24, 27.1.2005, s. 46, päätös sellaisena kuin se on viimeksi muutettuna päätöksellä 2008/88/EY (EUVL L 28, 1.2.2008, s. 34).
   
      LIITE
      
         
            ”LIITE
            1.   Alueet, joilla suunnitelma klassisen sikaruton hävittämiseksi luonnonvaraisista sioista pannaan täytäntöön
            Seuraavien eläinlääkintä- ja elintarvikealan hallintopiirien alue: Žiar nad Hronom (Žiar nad Hronomin, Žarnovican ja Banská Štiavnican piirikunnat), Zvolen (Zvolenin, Krupinan ja Detvan piirikunnat), Lučenec (Lučenecin ja Poltárin piirikunnat), Veľký Krtíš (Veľký Krtíšin piirikunta), Komárno (Komárnon piirikunta), Nové Zámky (Nové Zámkyn piirikunta), Levice (Levicen piirikunta) sekä Rimavská Sobota (Rimavská Sobotan piirikunta).
            2.   Alueet, joilla suunnitelma luonnonvaraisten sikojen hätärokottamiseksi pannaan täytäntöön
            Seuraavien eläinlääkintä- ja elintarvikealan hallintopiirien alue: Žiar nad Hronom (Žiar nad Hronomin, Žarnovican ja Banská Štiavnican piirikunnat), Zvolen (Zvolenin, Krupinan ja Detvan piirikunnat), Lučenec (Lučenecin ja Poltárin piirikunnat), Veľký Krtíš (Veľký Krtíšin piirikunta), Komárno (Komárnon piirikunta), Nové Zámky (Nové Zámkyn piirikunta), Levice (Levicen piirikunta) sekä Rimavská Sobota (Rimavská Sobotan piirikunta).”